Jugendtheatergrupp Namasté

D'Jugendtheatergrupp Namasté ASBL (kuerz: Namasté) ass eng Jugendtheatergrupp vun Esch-Uelzecht. D'Grupp ass dem Lycée Hubert Clément (LHCE) ugeschloss, huet awer och eng offiziell Struktur als Association sans but lucratif mat offiziellem Sëtz. 

  Geschicht 
D'Jugendtheatergrupp Namasté gouf 1973 am Lycée Hubert Clément gegrënnt. De 27. November 1992 gouf s'als selbstänneg Theatergrupp a gemengnëtzege Veräin ënner dem Numm Jugendtheatergrupp "Namasté" L.H.C.E. offiziell gegrënntGrënnungsstatute vum 27.11.1993, gekuckt op lbr.lu (F3536), an ass weiderhi fest mam LHCE verbonne bliwwen. 

Namasté huet am Liewe vum LHCE an an der lokaler Kultur eng laang Traditioun vum Jugendtheater etabléiert an huet Generatioune vu jonke Leit derbäi gehollef, hir kreativ Fäegkeeten am Theater ze entwéckelen. D'Jugendtheatergrupp war an ass e bedeitenden Deel vum kulturelle Liewen zu Esch-Uelzecht a vum Jugendtheater zu Lëtzebuerg.

Wärend ville Joren duerft Namasté seng grouss Produktiounen am Escher Theater opféieren. Doriwwer eraus ass Namasté op Bünen am ganze Land an notamment och am Ausland (z. B. zu Recklinghausen am Kader vun de Ruhrfestspiele Recklinghausen) an op Theaterfestivallen zu Lëtzebuerg an am Ausland opgetrueden.

Namasté war och e Sprangbriet fir verschidde Schüler·innen fir méi spéit berufflech am Theater- a Konschtberäich aktiv ze ginn. Ënner anerem ass Independent Little Lies gréisstendeels vu Membere vun Namasté gegrënnt ginn.

 Leit déi matgewierkt hunn 
 Alex Reuter

 Lëtzebuerger Perséinlechkeeten déi am Namasté hier éischt Theatererfarunge gemaach hunn 
E puer Persounen erausgegraff, déi am Namasté matgespillt hunn (alphabetesch Reiefolleg):
 Marc Baum
 Katharina Bintz
 Olivier Garofalo
 Rahel Jankowski
 Marc Limpach
 Jérôme Reuter
 Anouk Wagener

 Besonnesch Produktiounen 
 2002 an 2005: Resistenz – Ass Wourecht dat, wat bleift? (Koproduktioun mam TNL an dem Comité directeur pour le souvenir de la résistance)
 2005: Der Seewolf nom Jack London (eng Co-Produktioun mat der Kulturfabrik Esch)
 2011: De verluerene Jong no enger Virlag vum Massimo Sartini.

 Um Spaweck 
 Internetsäit vun Namasté
 Deutsch für Romanophone - Das "Projet d'établissement" am Lycée Hubert Clement Esch www.forum.lu, 10. Dezember 1994
 Resistenz – Ass Wourecht dat, wat bleift? - Die Jugendtheaterarbeit von Namasté, www.forum.lu, 6. September 2002

Kategorie:Theater zu Lëtzebuerg
Kategorie:Esch-Uelzecht